El text parla sobre el tema Ètica?
John Titor és el nom usat a diverses BBS (taulers d'anuncis electrònics) durant els anys 2000 i 2001 per un usuari que deia ser un viatger del temps de l'any 2036. En aquests missatges va fer nombroses prediccions (algunes d'elles vagues, altres van ser específiques) sobre esdeveniments en el futur proper, començant amb esdeveniments el 2004. Va descriure un futur canviat dràsticament on els Estats Units s'han dividit en cinc regions més petites, el medi ambient i les infraestructures han estat devastades per un atac nuclear, i la majoria de les altres potències mundials han estat destruïdes. Cal ressaltar que durant la crisi nuclear (suposadament abans de l'any 2015) sobre la qual Titor va fer esment en uns dels seus posts, els Estats Units estan governats, segons les seves paraules, per un «president de color» (presumiblement Barack Obama). També destaca la predicció d'una presumpta Tercera Guerra Mundial que passaria el 2015. Les inconsistències en les seves explicacions, la imprecisió uniforme de les seves prediccions i les troballes d'un investigador privat van donar lloc a la impressió general que tot l'episodi era un engany elaborat . Una investigació del 2009 va concloure que Titor era probablement la creació de Larry Haber, un advocat de Florida d'entreteniment, juntament amb el seu germà Morey, un informàtic.
No.